
ประธานสภาฯ
เมื่อสมาชิกสภาองค์การบริหารส่วนตำบลห้วยนางมาครบองค์ประชุมแล้ว  
ผมขอเปิดการประชุมสภาองค์การบริหารส่วนตำบลห้วยนาง 
สมัยวิสามัญ สมัยที่ 1 ครั้งที่ 1/2556  ครับ
ระเบียบวาระที่ 1

เรื่องประธานแจ้งที่ประชุมทราบ
ประธานสภาฯ

1.1 สืบเนื่องจาก นายเสงี่ยม  ง่วนสน ตำแหน่ง รองประธานสภาองค์การบริหารส่วนตำบลห้วยนาง ได้ยื่นหนังสือลาออกจากสมาชิกสภาองค์การบริหารส่วนตำบลห้วยนาง ตั้งแต่วันที่ 12 มีนาคม 2556 มีผลทำให้ตำแหน่งรองประธานสภาองค์การบริหารส่วนตำบลว่างลง สภาองค์การบริหารส่วนตำบลห้วยนาง จึงขอเปิดประชุมสมัยวิสามัญ สมัยที่ 1 ประจำปี พ.ศ. 2556 และอำเภอห้วยยอดได้อนุญาตให้เปิดประชุมองค์การบริหารส่วนตำบลห้วยนาง สมัยวิสามัญ สมัยที่ 1 ประจำปี พ.ศ. 2556 เพื่อพิจารณาญัตติเรื่อง การเลือกรองประธานสภาองค์การบริหารส่วนตำบลห้วยนางแทนตำแหน่งว่าง


1.2 แนะนำพนักงานส่วนตำบล 


นายสัมพันธ์  ทองเสน ตำแหน่ง เจ้าพนักงานการเงินและบัญชี ระดับ 5 


กองคลัง  สังกัด องค์การบริหารส่วนตำบลควนเมา อำเภอรัษฎา จังหวัดตรัง มาดำรงตำแหน่ง เจ้าพนักงานการเงินและบัญชี ระดับ 5 ส่วนการคลัง สังกัด องค์การบริหารส่วนตำบลห้วยนาง เมื่อวันที่ 14 มีนาคม 2556


1.3 นางวรพรรณ  ยอดชล สมาชิกสภาองค์การบริหารส่วนตำบลห้วยนาง หมู่ที่ 2 ขอลาป่วย และ นายสุพิศ  แก้วเกื้อ สมาชิกสภาองค์การบริหารส่วนตำบลห้วยนาง หมู่ที่ 4 ยังไม่มาประชุม

1.4 เรื่องโครงการอบรมเพิ่มศักยภาพในการให้บริการสาธารณะตามอำนาจหน้าที่ ของ อบต. ของคณะผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ และพนักงานจ้าง ขององค์การบริหารส่วนตำบลห้วยนางและผู้นำชุมชน ซึ่งทาง อบต. ได้ตั้งงบประมาณไว้ ซึ่งได้กำหนดวันเดินทาง ในวันที่ 17 – 21 เมษายน 2556 นี้ รายละเอียดตามเอกสารที่ได้แจกให้กับทุกคนแล้ว 
ที่ประชุม

รับทราบ
ระเบียบวาระที่ 2

เรื่องรับรองรายงานการประชุมครั้งที่แล้ว
ประธานสภาฯ

สมาชิกท่านใดเห็นว่ารายงานการประชุมสภาฯ สมัยสามัญ สมัยที่ 1 


ครั้งที่ 1/2556  ถูกต้องเห็นควรรับรอง โปรดยกมือครับ
มติที่ประชุม

มีมติรับรองด้วยเสียงเป็นเอกฉันท์
-2-
ระเบียบวาระที่ 3

ญัตติเรื่องเพื่อพิจารณา


3.1 ญัตติเรื่อง การเลือกรองประธานสภาองค์การบริหารส่วนตำบล


ห้วยนางแทนตำแหน่งว่าง
ประธานสภาฯ

ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 12 วิธีเลือกรองประธานสภาท้องถิ่น ให้นำความในข้อ 8 มาใช้บังคับโดยอนุโลม  ข้อ 8  กล่าวว่า วิธีเลือกประธานสภา ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อทีเสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับสลากเฉพาะผู้ได้คะแนนสูงสุดเท่ากัน ข้อ 14 กล่าวว่า ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก 
ที่ประชุม

รับทราบ
ประธานสภาฯ

เชิญ สมาชิกสภาองค์การบริหารส่วนตำบลห้วยนาง เสนอชื่อผู้ที่เห็นสมควรเป็นรองประธานสภาองค์การบริหารส่วนตำบลห้วยนาง
ประธานสภาฯ 

เชิญ ส.อบต. สาคร  เครือเอียด
นายสาคร  เครือเอียด

ผมขอเสนอ นายสุนทร  แก้วทอง ส.อบต. หมู่ที่ 3 เป็นรองประธานสภาองค์การบริหารส่วนตำบลห้วยนาง 
ประธานสภาฯ

ขอผู้รับรองสองท่าน


ผู้รับรอง

1. นายยศพิสิทธิ์  สีสลับ

ส.อบต. หมู่ที่ 5




2. นายอรุณ  ธรรมเมธากุล
ส.อบต. หมู่ที่ 6
ประธานสภาฯ 

เชิญ ส.อบต. สุเทพ  เอียดคลองชี
นายสุเทพ  เอียดคลองชี

ผมขอเสนอ นายสิน  อาสนะ ส.อบต. หมู่ที่ 6 เป็นรองประธานสภาองค์การบริหารส่วนตำบลห้วยนาง 
ประธานสภาฯ

ขอผู้รับรองสองท่าน


ผู้รับรอง

1. นายสมชาย  พรมมา

ส.อบต. หมู่ที่ 3




2. นายวิรัชต์  สูคง

ส.อบต. หมู่ที่ 7
ประธานสภาฯ

มีสมาชิกสภา ฯ ท่านใด จะเสนอชื่อผู้ที่เห็นสมควรเป็นรองประธานสภาองค์การบริหารส่วนตำบลห้วยนาง อีกหรือไม่
ที่ประชุม

ไม่มี

ประธานสภาฯ

ขอให้หัวหน้าสำนักงานปลัด และหัวหน้าส่วนโยธา ช่วยเหลือในการตรวจนับคะแนน
ที่ประชุม

ผลการตรวจนับคะแนน


นายสุนทร  แก้วทอง  ส.อบต. หมู่ที่ 3  ได้คะแนน  8  คะแนน


นายสิน  อาสนะ       ส.อบต. หมู่ที่ 6  ได้คะแนน  4  คะแนน


ไม่ประสงค์ลงคะแนน  1  เสียง
ประธานสภาฯ

จากผลการตรวจนับคะแนน ปรากฏว่า นายสุนทร  แก้วทอง ส.อบต. หมู่ที่ 3 ได้คะแนนสูงสุด จึงขอประกาศว่า นายสุนทร  แก้วทอง ได้รับเลือกเป็น


รองประธานสภาองค์การบริหารส่วนตำบลห้วยนาง
ที่ประชุม

รับทราบ


3.2 ญัตติเรื่อง การคัดเลือกสมาชิกสภาองค์การบริหารส่วนตำบล เป็นคณะกรรมการบริหารกองทุนระดับท้องถิ่นหรือพื้นที่
ประธานสภาฯ

เชิญ นายก อบต.
นายมานิตย์  ศรีเทพ

ด้วยสำนักงานหลักประกันสุขภาพแห่งชาติ (สปสช.) ได้มีการแต่งตั้ง
คณะกรรมการบริหารกองทุนระดับท้องถิ่นหรือพื้นที่ เมื่อวันที่ 10 มกราคม 2554 และคณะกรรมการบริหารกองทุนจะมีการดำรงตำแหน่งคราวละ 2 ปี ซึ่งคณะกรรมการชุดที่แต่งตั้งได้หมดวาระลง เมื่อวันที่ 10 มกราคม 2556 ซึ่งหลักเกณฑ์การคัดเลือกคณะกรรมการบริหารกองทุนได้กำหนดให้มีสมาชิกสภาองค์การบริหารส่วนตำบลคัดเลือกกันเอง เป็นคณะกรรมการฯ จำนวน 2 ท่าน จึงขอให้ที่ประชุมได้พิจารณาคัดเลือกสมาชิกสภาองค์การบริหารส่วนตำบลเข้าร่วมเป็นคณะกรรมการบริหารกองทุนดังกล่าว
ประธานสภาฯ

เชิญ ส.อบต.อรุณ  ธรรมเมธากุล
นายอรุณ  ธรรมเมธากุล

ผมขอเสนอคณะกรรมการชุดเดิม โดยมีรายชื่อ ดังนี้


1. นายวิรัชต์  สูคง


ส.อบต. หมู่ที่ 7


2. นายสาคร  เครือเอียด


ส.อบต. หมู่ที่ 8


เป็นคณะกรรมการบริหารกองทุนระดับท้องถิ่นหรือพื้นที่
ประธานสภาฯ

ขอผู้รับรอง จำนวน 2 ท่าน


ผู้รับรอง
 1. นายสุเทพ  เอียดคลองชี
ส.อบต. หมู่ที่ 1



 2. นางจริยา  แย้มมะลิ

ส.อบต. หมู่ที่ 2
ระเบียบวาระที่ 4

ญัตติอื่น ๆ
ประธานสภาฯ


เชิญ ส.อบต.อรุณ  ธรรมเมธากุล 
นายอรุณ  ธรรมเมธากุล
- การเผาขยะมูลฝอยที่หลุมขยะ ไม่ทราบว่าจะมีวิธีการแก้ปัญหาอย่างไร เพราะว่า ตอนนี้ชาวบ้านในพื้นที่ใกล้เคียงได้รับผลกระทบจากการเผาขยะ เนื่องจากมีควัน และมีกลิ่นเหม็นมาก

- เรื่องสายไฟฟ้า และสายโทรศัพท์ ที่ห้อยต่ำลงมา บางครั้งโดนรถเกี่ยวทำให้ขาดได้ ฝากท่านนายก อบต. ช่วยประสานหน่วยงานที่เกี่ยวข้องด้วย

- ไฟฟ้าสาธารณะที่ชำรุด ไม่ทราบว่าตอนนี้ได้ดำเนินการซ่อมแล้วหรือยัง

- เรื่องหอกระจายข่าวหมู่บ้านทุกหมู่บ้าน น่าจะมีการซ่อมแซม ปรับปรุงให้มีการใช้งานได้ เพื่อจะได้ประชาสัมพันธ์เรื่องต่าง ๆ ให้กับชาวบ้านในตำบลได้รับทราบข้อมูลต่าง ๆ ที่เป็นประโยชน์

- เรื่องการตั้งงบประมาณจัดซื้อรถบรรทุกน้ำ ในปีงบประมาณ พ.ศ. 2557 ทางองค์การบริหารส่วนตำบลห้วยนางน่าจะตั้งงบประมาณในการจัดซื้อไว้ด้วย เพื่อเป็นการแก้ปัญหาให้กับชาวบ้านที่ได้รับผลกระทบในเรื่องการใช้น้ำประปาที่ไหลไปไม่ถึง

- เรื่องการจัดตั้งเป็นเทศบาลตำบล ไม่ทราบว่า ตอนนี้ได้ดำเนินการแล้วหรือยัง
ประธานสภาฯ

เนื่องจากช่วงนี้เริ่มเข้าฤดูแล้งแล้ว ทำให้ชาวบ้านหลายครัวเรือนได้รับผลกระทบจากการใช้น้ำประปา อยากขอฝากทาง นายก อบต. ถ้าหากว่าประสานรถบรรทุกน้ำเพื่อแจกจ่ายให้กับชาวบ้านได้ ก็จะเป็นการบรรเทาความเดือดร้อนให้กับชาวบ้านบางส่วนได้
ประธานสภาฯ
เชิญ นายก อบต.
นายมานิตย์  ศรีเทพ
- เรื่องการแก้ปัญหาเรื่องน้ำประปาในช่วงฤดูแล้ง เรื่องนี้จะมีปัญหาทุกปี เนื่องจากน้ำที่นำมาผลิตน้ำประปาเริ่มแห้งลง แต่การใช้น้ำประปาของชาวบ้านเพิ่มขึ้น บางครั้งทำให้ชาวบ้านหลายครัวเรือนที่อยู่ปลายสายของ
ท่อเมนประปาจะไม่ได้รับความสะดวกในการใช้น้ำประปา และตอนนี้ทางจังหวัดตรังเองก็ยังไม่ได้ประกาศภัยแล้ง แต่สำหรับวิธีการแก้ปัญหาเบื้องต้น ตอนนี้ได้ประสานกับทางองค์การบริหารส่วนจังหวัดตรังแล้ว เพื่อแก้ปัญหาความเดือดร้อนให้กับครัวเรือนที่น้ำประปาไปไม่ถึง
 
- เรื่องผลกระทบในการเผาขยะ เนื่องจากขยะตอนนี้มีจำนวนมากขึ้น บางครั้งการขุดหลุมฝังกลบค่อนข้างจะทำได้ยาก จึงต้องใช้วิธีการเผาทำให้ชาวบ้านที่อยู่ใกล้เคียงกับหลุมขยะได้รับผลกระทบในเรื่องของควัน และกลิ่น

- เรื่องสายไฟฟ้า สายโทรศัพท์ เนื่องจากไม่ได้เป็นภารกิจหน้าที่โดยตรงของ อบต. แต่จะประสานกับหน่วยงานที่เกี่ยวข้องให้

- เรื่องไฟฟ้าสาธารณะที่ชำรุด ตอนนี้ได้ดำเนินการซ่อมไปบางส่วนแล้ว แต่ยังไม่ทั่วทุกหมู่บ้าน

- เรื่องหอกระจายข่าวหมู่บ้าน บางหมู่บ้านชำรุดใช้งานไม่ได้เนื่องจากไม่มีผู้ดูแลรับผิดชอบ และขาดการบำรุงรักษา

- เรื่องการตั้งงบประมาณในการจัดซื้อรถบรรทุกน้ำ เรื่องได้บรรจุไว้ในแผนของ อบต. อยู่แล้ว แต่จะต้องดูงบประมาณที่ได้รับแต่ละปีด้วยว่ามีมากน้อยแค่ไหน

- เรื่องการจัดตั้งเป็นเทศบาลตำบล ตอนนี้ได้ดำเนินการแล้ว เพียงแต่เพิ่มเติมในรายละเอียดต่าง ๆ ของข้อมูล 
-5-
ประธานสภาฯ


เชิญ ปลัด อบต.
นายทิวัตถ์  ขวัญเมือง
ขอเสริมเรื่องขยะ อยากจะขอความร่วมมือจากสมาชิกสภาองค์การบริหารส่วนตำบลทุกท่าน ในการช่วยประชาสัมพันธ์ในเรื่องของการคัดแยกขยะเปียก , ขยะแห้ง ในส่วนของขยะเปียก ซึ่งเราสามารถนำไปใช้ให้เกิดประโยชน์ได้ เช่น เอาไปทิ้งไว้ที่โคนต้นไม้ เป็นปู๋ยได้ และในส่วนของขยะแห้ง เช่นถุงพลาสติก ฯลฯ เราสามารถเผาทำลายได้ โดยไม่ใช้เวลานาน ทำให้ไม่เกิดมลภาวะเป็นพิษในชุมชน
- สำหรับที่ทิ้งขยะ ตามความเป็นจริงต้องมีพื้นที่สำหรับทิ้งขยะไม่น้อยกว่า 10 ไร่ และห่างไกลจากชุมชน แต่ขององค์การบริหารส่วนตำบลห้วยนางไม่มีพื้นที่ในการทิ้งขยะ จึงทำให้มีมลภาวะเป็นพิษในชุมชนอยู่อีก
- หอกระจายข่าวหมู่บ้านของแต่ละหมู่บ้าน ถ้าหากมีการปรับปรุงหรือซ่อมแซม จะต้องมีการเปลี่ยนหรือซื้อใหม่ทีเดียว และจะต้องกำหนดให้มีผู้รับผิดชอบ เพื่อดูแล รักษา หอกระจายข่าวให้ใช้งานได้ตามปกติด้วย

ประธานสภา

มีสมาชิกท่านใดจะอภิปรายเรื่องอื่นๆ อีกหรือไม่
ที่ประชุม

ไม่มี
ประธานสภา

เมื่อไม่มีญัตติ ไม่มีกระทู้  สภาฯ หมดเรื่องที่จะพิจารณา

